**A Terézvárosi Kulturális Közhasznú Nonprofit Zrt.**

***Így írunk mi a Hatkerben***

**címmel**

**szépírói versenyt**

**hirdet**

**a Terézvárosban lakó és/vagy itt tanuló felső tagozatos, valamint**

**középiskolás diákok számára**

A versenyre három korcsoportban és két kategóriában lehet nevezni:

5**−**6. évfolyam vers 5**−**6. évfolyam próza

7**−**8. évfolyam vers 7**−**8. évfolyam próza

9**−**13. évfolyam vers 9**−**13. évfolyam próza

Egy nevező diák kategóriánként egy-egy pályamunkát adhat be.

A téma és a műfaj szabadon választható. Kérjük a pályázókat, hogy a helyesírásra ügyeljenek!

Terjedelmi korlátok:

Vers: legfeljebb 2500 karakter (szóközzel együtt)

Próza: legfeljebb 10800 karakter (szóközzel együtt)

**A pályamunkák beérkezésének határideje:**

**2022. március 21., hétfő 16.00**

**A pályamunkákat elektronikus úton, csatolt word dokumentumban kérjük eljuttatni az alábbi e-mail címre: szebelledi@eotvos10.hu**

***Fontos! A csatolt word-dokumentumok fájlnevei így nézzenek ki: Minta\_János\_Mű\_Címe\_X.\_osztály***

***Más formátumban érkező pályázatokat nem tudunk elfogadni!***

Minden csatolt pályamunkán kérjük feltüntetni a következőket:

- a mű címe

- a pályázó neve és iskolai osztálya

- a pályázó iskolájának és magyartanárának neve

- a pályázó vagy tanára elérhetősége (e-mail, telefonszám, lakáscím – nem VI. kerületi iskolába járó diák esetén)

A pályamunkák beadása az iskolai szervezőtanárokon keresztül vagy egyénileg történhet.

A beérkezett pályázatokat háromtagú zsűri bírálja el. Kategóriánként és korcsoportonként a díjazottak könyvet/könyvutalványt nyernek, a legjobb írásokat pedig az Eötvös10 online felületein közzétesszük.

A zsűri tagjai: Kuczkó Andrea, a Körúti Könyvtár vezetője, Kukorelly Endre József Attila-díjas író, költő, újságíró, kritikus és Kovács-Cohner Róbert költő, drámaíró, publicista, az Eötvös10 munkatársa.

A nevezéssel a pályázók, illetve a pályázók szülei hozzájárulnak, hogy alkotásaik (vagy azok részletei) nevük és koruk megjelölésével megjelenhessenek az Eötvös10 és az önkormányzat honlapján, közösségi oldalain, illetve kiadványaiban.

***Eredményhirdetés várhatóan 2022. április 11-én, a magyar költészet napján.***